53. SWIFT (
Jan Philipp Albrecht
fraktsiooni Verts/ALE nimel. - Austatud juhataja! Tahaksin teile öelda, et fraktsioonide GUE/NGL ja Verts/Ale poolt punktile 8 esitatud muudatusettepaneku sõnastus langeb kokku 2009. aasta septembrikuise resolutsiooni sõnastusega. Märgin, et tegemist on täpselt sama seisukohaga ning ma ei arva, et seda oleks tarvis enne SWIFTi puudutavaid läbirääkimisi muuta.
Jeanine Hennis-Plasschaert
autor. - Austatud juhataja! Tahaksin öelda kolleegidele teadmiseks, et me ei muutnud oma seisukohta: see on kogu aeg olnud resolutsiooni tekstis sees ning seetõttu on pakutud muudatus ülearune.
Rui Tavares
Austatud juhataja! Mina arvan, et on oluline ...
(Hõige saalist)
Ma palun, et kolleegid paremalt äärelt ei segaks vahele. Arvan, et nemadki tahaksid teavet selles küsimuses - nimelt, kas Ameerika Ühendriikidele tuleks edastada andmeplokke - just seda käsitlebki muudatusettepanek nr 8. Arutasime, kas olla selle seisukoha poolt või vastu, aga hea oleks siiski asja teada.
